Diari Oficial de la Generalitat Valenciana


Sumari del DOGV 7496, del 31-03-2015 (2015/2421)

Notificació de la sentència dictada en el procediment ordinari número 2271/2009.
--------------------------------------------------------------------------------

### Dades del document

Número de DOGV
:   7496

Data del DOGV
:   31-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2421


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el procediment ordinari número 2271/2009. [2015/2421]  
Procediment ordinari 002271/2009-1  
De: Antonio García Flores.  
Procurador: Manuel Ángel Hernández Sanchis.  
Contra: Loupay Promotora, SL.  
En este procediment ordinari, seguit a instàncies d'Antonio García Flores en contra de Loupay Promotora, SL, s'ha dictat la sentència que, literalment, és com seguix:  
  
«Sentència número 148/2013  
València, 7 d'octubre 2013.  
Magistrada jutgessa: Isabel Tena Franco.  
Procediment: juí ordinari 2271/2009  
Demandant: Antonio García Flores.  
Procurador: Manuel Ángel Hernández Sanchis.  
Lletrada: M. Dolores Arlandis.  
Demandat: Loupay Promotora, SL.  
Rebel: -  
Objecte del juí: reclamació d'una quantitat.  
Fets  
Primer. Antonio García Flores, a través de la seua representació processal, va presentar una demanda de juí ordinari contra l'entitat Loupay Promotora, SL, que va ser admesa a tràmit. Interessa el pronunciament d'una sentència que, estimant íntegrament la demanda, condemne la part demandada al pagament a l'actora de la suma de 58.948,22 euros i els interessos legals, i que se li imposen les costes processals.  
Segon. Admesa la demanda i situada la part demandada va deixar transcórrer el termini legal sense personar-se i contestar la demanda i, per això, va ser declarada en rebel·lia. Després de citar les parts a l'audiència prèvia, va comparéixer només la part actora la qual va aclarir que la seua reclamació se cenyia a la suma de 56.617,39 euros, segons els fonaments de la seua demanda a pesar que es va fer constar per error aritmètic la suma de 58.948,22 euros, i com que va ser proposada i admesa la documental i reproduïts els documents aportats a la demanda, van quedar les actuacions concluses per a sentència sense necessitat de juí.  
Fonaments de dret  
Primer. Pretensions de les parts  
La part actora exercita contra la demandada acció derivada del contracte de compravenda concertat amb la part demandada i actora, i de l'incompliment del termini d'entrega pactat del qual i de la deguda entrega de l'aval, ha meritat el saldo a favor de la part actora i en contra de la part demandada que es reclama. Interessa el pronunciament d'una sentència que, estimant íntegrament la demanda, condemne la part demandada al pagament a l'actora de la suma de 56.617,39 euros i els interessos legals, i que se li imposen les costes processals.  
La part demandada va deixar transcórrer el termini legal sense personar-se i contestar la demanda i per això va ser declarada en rebel·lia.  
Segon. Motivació probatòria  
Al meu parer, la qüestió objecte d'este litigi ha de resoldre's en sentit afirmatiu per considerar que la part actora ha acreditat els fets en què fonamenta la seua pretensió. En especial, he de destacar la documental aportada a la demanda, la qual, per no haver sigut impugnada, produïx el valor de prova plena en contra de la part a qui perjudica, segons establix l'article 326 en relació amb l'article 319 de la Llei d'Enjudiciament Civil. Amb més motiu, la part demandada no va comparéixer al juí per a oposar-se, si és el cas, a la pretensió i provar fet impeditiu, obstatiu o excloent de la legitimitat d'aquella.  
Tercer. Conseqüència jurídica  
En aplicació del que establixen els articles 1088 i següents i 1254 i següents, tots del Codi Civil, i la Llei 57/1968, és procedent dictar una sentència íntegrament estimatòria de la pretensió actora tant respecte al principal reclamat com a la sol·licitud d'interessos legals segons disposa l'article 1101 i següents del Codi Civil.  
Quart. Costes  
D'acord amb l'article 394 de la Llei d'Enjudiciament Civil en estimar-se íntegrament la demanda, és procedent imposar les costes a la part demandada.  
Dispositiva  
Estime la demanda presentada per Antonio García Flores contra l'Entitat Loupay Promotora, SL, rebel, i declare resolt i condemne Loupay Promotora, SL, a pagar a la part actora la suma de 56.617,39 euros, més els interessos legals.  
Respecte de les costes, pertoca imposar-les a la part demandada.  
Comuniqueu esta resolució a les parts i feu-los saber que no és ferma, i que en contra es pot interposar un recurs d'apel·lació en el termini de 20 dies, davant d'este jutjat, que substanciarà i resoldrà l'Audiència Provincial de València, segons el que disposen els articles 455 i següents de la Llei d'Enjudiciament Civil. Serà necessari per a l'admissió a tràmit del recurs acreditar, amb el seu escrit d'interposició, la constitució prèvia del depòsit de 50 euros, en el compte de depòsits i consignacions obert en Banesto amb el número 4449 per a este jutjat, que es tornarà, si s'estima totalment o parcialment el recurs, i es perdrà si s'admet o confirma la resolució (disposició addicional quinzena LO 1/2009).  
Ho pronuncie, mane i firme.»  
  
I atés que el demandat, Loupay Promotora, SL, es troba en parador desconegut, s'expedix, el present edicte a fi que valga de notificació en forma a este.  
  
València, 30 de gener de 2015.- La secretària judicial: Inmaculada C. Ripollés Martínez.